**PROCEDURA**

**de implementare a Programului romano-elvetian pentru intreprinderi mici si mijlocii (PREIMM), in cadrul Ariei de concentrare 5: *„Imbunatatirea mediului de afaceri si a accesului la finantare a IMM-urilor”***

**CAPITOLUL I Dispozitii generale**

**Art. 1. -** Prezenta procedura descrie modul de implementare a Programului romano-elvetian pentru intreprinderi mici si mijlocii (PREIMM sau Programul), conceput pentru abordarea sectiunii 3 - *„Sectorul privat”*/Aria de concentrare (AC) 5: *„Imbunatatirea mediului de afaceri si a accesului la finantare a IMM”*, din anexa nr. 1 la Acordul-cadru dintre Guvernul Romaniei si Consiliul Federal Elvetian privind implementarea Programului de cooperare elvetiano-roman pentru reducerea disparitatilor economice si sociale in cadrul Uniunii Europene extinse (PCER).

**Art. 2. -** PREIMM este un program de sprijinire a dezvoltarii si cresterii competitivitatii IMM-urilor din Romania in patru sectoare prioritare, in vederea reducerii decalajului de competitivitate fata de media Uniunii Europene.

**Art. 3. -** Programul este implementat de catre Departamentul pentru Intreprinderi Mici si Mijlocii, Mediul de Afaceri si Turism (DIMMMAT), avand responsabilitati de:

**-**Organism Intermediar (OI) - prin Directia implementare programe pentru IMM (DIPIMM);

**-**Agentie Executiva (AE) - prin Directia politici pentru IMM si cooperatie (DPIMMC).

**Art. 4. -** Programul este implementat in conformitate cu:

**a)**prevederile Acordului-cadru dintre Guvernul Romaniei si Consiliul Federal Elvetian privind implementarea Programului de cooperare elvetiano-roman pentru reducerea disparitatilor economice si sociale in cadrul Uniunii Europene extinse, aprobat prin Hotararea Guvernului nr. 1.065/2010;

**b)**Acordul de proiect dintre Elvetia, reprezentata de Secretariatul de Stat pentru Afaceri Economice (SECO), si Guvernul Romaniei, reprezentat de Ministerul Finantelor Publice, in calitate de Unitate Nationala de Coordonare (UNC), si DIMMMAT, in calitate de OI, privind finantarea proiectului *„Programul romano-elvetian pentru intreprinderi mici si mijlocii”*, ce va fi implementat in perioada 2014-2019 (APF);

**c)**Acordul de implementare a Programului dintre UNC si AE;

**d)**prevederile Legii nr. 346/2004 privind stimularea infiintarii si dezvoltarii intreprinderilor mici si mijlocii, cu modificarile si completarile ulterioare;

**e)***„Propunerea Finala de Proiect”* (PFP) aprobata de SECO prin scrisoarea adresata Ministerului Finantelor Publice/UNC la data de 30 septembrie 2013 (documentul de referinta 2013-08-23/18);

**f)**prevederile Hotararii Guvernului nr. 430/2013 privind organizarea si functionarea Departamentului pentru Intreprinderi Mici si Mijlocii, Mediul de Afaceri si Turism, cu modificarile ulterioare.

**Art. 5. -** Prezenta procedura reglementeaza, conform PFP, modul de acordare a creditelor garantate la solicitarea Beneficiarului si destinate realizarii de investitii in vederea dezvoltarii afacerilor intreprinderilor mici si mijlocii, denumite mai jos Beneficiari.

**Art. 6. -** Programul se deruleaza pe perioada 2014-2019.

**Art. 7. -** DIMMMAT, prin DPIMMC, in calitate de AE a Programului, si institutia de credit, desemnata ca partenera in acest program, CEC Bank - S.A. (Banca), vor respecta prevederile prezentei proceduri si ale Conventiei de Colaborare (CC) incheiate de catre parti in vederea derularii/implementarii Programului.

**CAPITOLUL II Obiectivul Programului**

**Art. 8. -**

**(1)** Obiectivul Programului il constituie facilitarea accesului IMM-urilor din Romania la credite de investitii, cu posibilitatea acordarii de catre Fondul National de Garantare a Creditelor pentru Intreprinderi Mici si Mijlocii - S.A. - IFN (FNGCIMM) a unei garantii in proportie de pana la 80% din valoarea imprumutului, restul de cel putin 20% din partea ramasa fiind suportat integral de Beneficiar si/sau de alt/alti garant/garanti al/ai acestuia agreat/agreati de Banca

**(2)** Prezenta procedura instituie o schema transparenta de ajutor de minimis. Acordarea ajutoarelor de minimis in cadrul Programului se va face numai cu respectarea criteriilor privind ajutorul de minimis prevazute de Regulamentul (UE) nr. 1.407/2013 al Comisiei din 18 decembrie 2013 privind aplicarea articolelor 107 si 108 din Tratatul privind functionarea Uniunii Europene ajutoarelor de minimis, publicat in Jurnalul Oficial al Uniunii Europene, seria L, nr. 352 din 24 decembrie 2013

**(3)** Prezenta schema nu intra sub incidenta obligatiei de notificare catre Comisia Europeana, in conformitate cu prevederile Regulamentului (UE) nr. 1.407/2013

**(4)** Schema se aplica pe intreg teritoriul Romaniei, in toate cele 8 regiuni de dezvoltare

**(5)** Schema va fi amendata pana la 30 iunie 2014, cu prevederile noului regulament privind ajutorul de minimis, in caz contrar pierzandu-si valabilitatea.

**CAPITOLUL III Bugetul Programului**

**Art. 9. -** In conformitate cu prevederile aprobate prin PFP, bugetul Programului este de 28.524.286 milioane CHF, din care:

**a)**contributia partii elvetiene este in suma de 20.000.000 CHF (inclusiv masuri de publicitate si campanii de promovare, audituri ale Programului si Fondul Programului);

**b)**contributia totala a Bancii este in suma maxima de 8.524.286 CHF, echivalentul in lei la cursul Bancii Nationale a Romaniei valabil la data initierii Acordului de implementare.

**Art. 10. -**

**(1)** In ceea ce priveste finantarea creditelor de investitii prin Contributia elvetiana, aceasta se realizeaza printr-un proces de prefinantare de la bugetul de stat alocat DIMMMAT conform fisei de proiect aprobate de UNC

**(2)** Prin bugetul DIMMMAT, AE asigura prefinantarea in lei a unei cote-parti de 70% din creditele acordate de Banca, in limita sumei maxime de 19.890.000 CHF, echivalent in lei la cursul BNR valabil la data initierii Acordului de implementare.

**Art. 11. -** Prin implementarea Programului, incepand cu anul 2014, se estimeaza acordarea de credite unui numar de cel putin 284 de beneficiari.

**CAPITOLUL IV Beneficiarii Programului**

**Art. 12. -** Poate beneficia de prevederile Programului orice intreprindere mica sau mijlocie, definita ca atare de legislatia specifica in vigoare, care indeplineste cumulativ urmatoarele conditii de eligibilitate:

**a)**este autorizata sa desfasoare cel putin una dintre urmatoarele activitati eligibile in cadrul Programului: (i) productie - conform CAEN (Rev. 2) Categoria C, cu exceptia codurilor 11, 12, 19 si 24; (ii) servicii medicale - conform CAEN (Rev. 2) Categoria Q; (iii) turism - conform CAEN (Rev. 2) Categoria I si categoria N, codul 79; (iv) comercializarea sistemelor/echipamentelor specifice economisirii de energie si a celor care utilizeaza resurse de energie regenerabile pentru eficientizarea propriei activitati - conform CAEN (Rev. 2) Categoria G, codul 4669;

**b)**are experienta de minimum un an in cel putin una dintre activitatile eligibile enumerate la lit. a);

**c)**nu are datorii la bugetul de stat, bugetele locale si bugetul de asigurari sociale; solicitantii care au datorii esalonate, conform certificatelor de atestare fiscala, nu sunt eligibili pentru a accesa Programul;

**d)**prezinta Bancii un plan de investitii pentru realizarea carora se vor utiliza fondurile banesti obtinute din imprumut;

**e)**prezinta Bancii o declaratie privind totalul sumei primite in ultimii 3 ani ca ajutor de stat, conform modelului prevazut in anexa care face parte integranta din prezenta procedura;

**f)**nu se afla in stare de dizolvare, reorganizare judiciara, lichidare, executare silita, inchidere operationala, insolventa, faliment, suspendare temporara a activitatii sau administrare speciala;

**g)**nu se afla in dificultate, in conformitate cu prevederile *„Liniilor directoare privind ajutorul de stat pentru salvarea si restructurarea firmelor in dificultate”*, publicate in Jurnalul Oficial al Uniunii Europene, seria C, nr. 244/2004;

**h)**nu a fost subiectul unei decizii a Comisiei Europene de recuperare a unui ajutor de stat sau, in cazul in care au facut obiectul unei astfel de decizii, aceasta a fost deja executata si creanta integral recuperata;

**i)**nu a beneficiat de ajutoare ilegale1;

**j)**indeplineste criteriile prevazute in normele si procedurile interne de creditare ale Bancii.

**Art. 13. -**

**(1)** Nu sunt eligibile pentru a beneficia de prevederile programului IMM-urile care au desfasurat si/sau vor desfasura activitati din sectorul/domeniul/domeniile:

**a)**intermedieri financiare si asigurari: 641 - Intermediere monetara; 642 - Activitati ale holdingurilor; 643 - Fonduri mutuale si alte entitati financiare similare; 649 - Alte activitati de intermedieri financiare, exclusiv activitati de asigurari si fonduri de pensii; 651 - Activitati de asigurari; 652 - Activitati de reasigurare; 653 - Activitati ale fondurilor de pensii (cu exceptia celor din sistemul public de asigurari sociale); 661 - Activitati auxiliare intermedierilor financiare, cu exceptia activitatilor de asigurari si fonduri de pensii; 662 - Activitati auxiliare de asigurari si fonduri de pensii; 663 - Activitati de administrare a fondurilor;

**b)**tranzactii imobiliare: 681 - Cumpararea si vanzarea de bunuri imobiliare proprii; 682 - Inchirierea si subinchirierea bunurilor imobiliare proprii sau inchiriate; 683 - Activitati imobiliare pe baza de comision sau contract;

**c)**920 - Activitati de jocuri de noroc si pariuri;

**d)**productie sau comercializare de armament, munitii, explozibili, tutun, alcool, substante aflate sub control national, plante, substante si preparate stupefiante si psihotrope, produse energetice definite potrivit Legii nr. 571/2003 privind Codul fiscal, cu modificarile si completarile ulterioare: 1200 - Fabricarea produselor din tutun; 2540 - Fabricarea armamentului si munitiei; 2051 - Fabricarea explozivilor; 4635 - Comert cu ridicata al produselor din tutun; 4639 - Comert cu ridicata nespecializat de produse alimentare, bauturi si tutun; 4725 - Comert cu amanuntul al bauturilor, in magazine specializate; 4726 - Comert cu amanuntul al produselor din tutun, in magazine specializate; 191 - Fabricarea produselor de cocserie; 192 - Fabricarea produselor obtinute din prelucrarea titeiului; 351 - Productia, transportul si distributia energiei electrice; 352 - Productia gazelor; distributia combustibililor gazosi prin conducte;

**e)**activitati de inchiriere si leasing: 771 - Activitati de inchiriere si leasing cu autovehicule; 772 - Activitati de inchiriere si leasing cu bunuri personale si gospodaresti; 773 - Activitati de inchiriere si leasing cu alte masini, echipamente si bunuri tangibile; 774 - Leasing cu bunuri intangibile (exclusiv financiare);

**f)**activitati de investigare si protectie: 801 - Activitati de protectie si garda; 802 - Activitati de servicii privind sistemele de securizare; 803 - Activitati de investigatii;

**g)**excluse de normele europene, pentru care nu se poate acorda ajutor de minimis in conformitate cu prevederile Regulamentului (UE) nr. 1.407/2013, respectiv: (i) activitati de pescuit si acvacultura, prevazute de Regulamentul (CE) nr. 104/2000 al Consiliului din 17 decembrie 1999 privind organizarea comuna a pietelor in sectorul produselor pescaresti si de acvacultura; (ii) activitati legate de productia primara a produselor agricole, asa cum sunt enumerate in anexa I la Tratatul privind functionarea Uniunii Europene; (iii) activitati de procesare si marketing al produselor agricole, asa cum sunt enumerate in anexa I la Tratatul privind functionarea Uniunii Europene, in urmatoarele cazuri:

**1.**cand cuantumul ajutorului este stabilit pe baza pretului sau a cantitatii produselor de acest tip cumparate de la producatorii primari sau puse pe piata de operatorii economici respectivi;

**2.**cand ajutorul este conditionat de a fi partial sau integral cedat producatorilor primari (fermieri); (iv) activitati legate de export catre state terte sau state membre, si anume ajutoarele legate direct de cantitatile exportate, de crearea si functionarea unei retele de distributie sau pentru alte cheltuieli curente legate de activitatea de export; (v) ajutoarele destinate utilizarii produselor nationale in detrimentul celor importate; (vi) ajutoarele destinate operatorilor economici care activeaza in sectorul carbonifer, asa cum sunt definite in Decizia Consiliului din 10 decembrie 2010 privind ajutorul de stat pentru facilitarea inchiderii minelor de carbune necompetitive (2010/787/UE); (vii) ajutoarele pentru achizitionarea vehiculelor de transport rutier de marfa acordate operatorilor economici care au ca obiect de activitate prestarea de servicii de transport rutier de marfa contra cost.” (2) Nu pot beneficia de prevederile Programului acele IMM-uri in care exista legaturi intre structurile actionariatului si personalul implicat in implementarea Programului.

**Art. 14. -** Conflictul de interese in cadrul Programului este reglementat conform Legii nr. 78/2000 pentru prevenirea, descoperirea si sanctionarea faptelor de coruptie, cu modificarile si completarile ulterioare, si Codului penal.

**CAPITOLUL V Parteneriatul cu institutia de credit**

**Art. 15. -**

**(1)** DIMMMAT gestioneaza si deruleaza direct sau prin intermediul organizatiilor ori institutiilor de drept privat programe de sprijin pentru infiintarea si dezvoltarea intreprinderilor mici si mijlocii, prin asigurarea de resurse financiare, conform Legii nr. 346/2004, cu modificarile si completarile ulterioare

**(2)** Intre DIMMMAT si organizatiile ori institutiile de drept privat (institutii de credit) se incheie o CC in baza careia se deruleaza programele de sprijin

**(3)** In Programul care face obiectul acestei proceduri, intre DIMMMAT si Banca, institutia de credit, desemnata ca partenera in acest Program, se incheie o CC privind derularea financiara a Programului

**(4)** Institutia de credit partenera a fost selectata printr-o procedura competitiva, transparenta si nediscriminatorie.

**CAPITOLUL VI Instrumente financiare principale utilizate in Program**

**SECTIUNEA 1 Creditul**

**Art. 16. -**

**(1)** Creditul de investitii este in valoare maxima de 100.000 CHF/beneficiar, echivalent in lei la cursul de schimb de la data initierii Acordului de implementare, incluzand:

**-**70% din fiecare imprumut individual este pus la dispozitia Bancii de catre AE/DIMMMAT prin Fondul Programului, platit din Contributia elvetiana pentru Program.

**-**30% din fiecare imprumut individual este contributia proprie a Bancii

**(2)** Valoarea efectiva a creditului este stabilita de Banca in conformitate cu normele interne de creditare, dar nu poate depasi valoarea maxima precizata la alin. (1)

**(3)** Creditul se acorda pe o perioada maxima de 5 (cinci) ani

**(4)** Creditul se acorda beneficiarilor Programului care indeplinesc conditiile de eligibilitate din cap. IV

**(5)** Beneficiarii pot folosi imprumutul numai pentru efectuarea cheltuielilor in conformitate cu planul de investitii, cu normele de creditare ale institutiei de credit partenere si cu conditiile de utilizare asa cum sunt prezentate in PFP aprobat

**(6)** Perioada de gratie a creditului este de maximum 12 luni, fiind acordata la cererea Beneficiarului

**(7)** Banca are dreptul de a pastra si utiliza si dobanda aferenta Contributiei elvetiene, respectiv pentru 70% din fiecare credit acordat pentru acoperirea cheltuielilor cu serviciile prestate in implementarea Programului, respectiv analiza si selectia dosarelor de credit, monitorizarea si raportarea creditelor etc

**(8)** Beneficiarul se obliga sa mentina investitia, obiect al finantarii prin creditul acordat, pe intreaga perioada a implementarii Programului

**(9)** Creditul nu va putea fi utilizat pentru rambursarea altor credite existente

**(10)** Un solicitant de credit nu poate beneficia de finantarea prin creditare decat o singura data in cadrul acestui Program

**(11)** Oricare potential Beneficiar va putea solicita un credit doar in cadrul bugetului si al perioadei de implementare a Programului

**(12)** Banca este responsabila cu recuperarea creditului acordat in cadrul Programului.

**SECTIUNEA a 2-a Garantia**

**Art. 17. -**

**(1)** Creditul poate fi insotit, la solicitarea Beneficiarului, de o garantie emisa de catre FNGCIMM - in numele si in contul acestuia

**(2)** Daca Beneficiarul nu solicita o garantie de la FNGCIMM, atunci este obligat sa acopere integral, din resurse proprii, toate garantiile cerute de Banca pentru acordarea creditului

**(3)** Creditele sunt garantate de catre FNGCIMM in proportie de pana la 80% din valoarea creditului acordat, iar procentul de credit ramas negarantat, de cel putin 20%, pentru care poate fi solicitata o garantie, conform normelor interne de imprumut ale Bancii, se va garanta integral de catre Beneficiarul eligibil sau de catre alte entitati de garantare acceptate de Banca

**(4)** Toate garantiile vor respecta conditiile stipulate conform acordului/protocolului de colaborare incheiat de FNGCIMM si/sau celelalte entitati de garantare cu Banca

**(5)** In conformitate cu prevederile sectiunii 3 a Comunicatului Comisiei Europene referitoare la aplicarea art. 87 si art. 88 din Tratatul de instituire a Comunitatii Europene, aceste garantii nu sunt ajutoare de stat

**(6)** Sistemul de garantare utilizat de FNGCIMM se bazeaza pe evaluarea realista a riscului, astfel incat primele platite de beneficiari sa asigure autofinantarea si, in consecinta, primele de garantare sunt conforme cu preturile pietei.

**SECTIUNEA a 3-a Ajutorul de stat**

**Art. 18. -**

**(1)** Creditul se acorda cu dobanda sub nivelul pietei

**(2)** Ajutorul de minimis acordat in cadrul acestei scheme de finantare este sub forma de subventie de dobanda si reprezinta diferenta dintre dobanda pietei si dobanda la care se acorda creditele in cadrul Programului.

**Art. 19. -** Formula de calcul al valorii ajutorului de stat este: , 1 1 ¦ n r i r Ds Dp ESB unde ESB = echivalentul subventie brut; n = maturitatea creditului acordat IMM in cadrul prezentei scheme, exprimata in luni calendaristice Dp = dobanda lunara pe care ar fi platit-o intreprinderea beneficiara in conditiile pietei; Ds = dobanda lunara efectiva pe care o plateste intreprinderea beneficiara in conditiile schemei; r = rata de scont, conform Comunicarii Comisiei de pe site-ul www.ajutordestat.ro privind revizuirea metodei de stabilire a ratelor de referinta si de scont (2008/C 14/02), calculata ca suma dintre rata de referinta valabila la data aprobarii creditului si o marja de 100 de puncte de baza; de exemplu, de la 1 ianuarie 2014, rata de referinta este egala cu 3,72% ceea ce inseamna ca s-ar utiliza ca rata de scont cifra de 3,72% + 1% = 4,72%. Dobanda lunara pe care ar fi platit-o intreprinderea beneficiara in conditiile pietei (Dp) este egala cu ROBOR 6M + 5%. Banca va calcula ajutorul de minimis aferent fiecarui credit acordat in cadrul Programului, la data aprobarii creditului, in baza conditiilor de aprobare a creditului si a graficului de rambursare estimativ si va transmite aceste informatii catre DIMMMAT.

**Art. 20. -** DIMMMAT va transmite o notificare Beneficiarului privind valoarea ajutorului de minimis de care beneficiaza in cadrul Programului.

**CAPITOLUL VII Finantarea Programului**

**SECTIUNEA 1 Finantarea creditelor**

**Art. 21. -**

**(1)** Finantarea, din Contributia partii elvetiene, a

70% din creditele acordate de Banca se realizeaza prin pre-finantare de la bugetul DIMMMAT, in limita sumei maxime de 19.890.000 CHF, echivalenta in lei la cursul convenit

**(2)** Suma prefinantata se ramburseaza la bugetul DIMMMAT, pe masura acordarii creditelor, din Contributia elvetiana, pe durata derularii Programului

**(3)** Finantarea din surse proprii ale Bancii a 30% din creditele acordate se realizeaza in limita sumei maxime de 8.524.286 CHF, echivalenta in lei la cursul convenit.

**Art. 22. -** AE asigura prefinantarea de la bugetul de stat, prin bugetul DIMMMAT, pe baza intocmirii si aprobarii Fisei de proiect pentru alocarea bugetara a Programului.

**Art. 23. -** Pentru rambursarea prefinantarii procedura este urmatoarea:

**1.**AE transfera Bancii sumele solicitate de aceasta pentru creditele de acordat, conform procedurilor prevazute in CC. Sumele se transfera prin intermediul unui *„cont de tranzit”* deschis de catre DIMMMAT la Banca si care va fi utilizat atat pentru operatiunile curente de (pre) finantare a creditelor, cat si pentru constituirea Fondului Programului in urma rambursarilor de catre IMM a creditelor acordate.

**2.**Banca distribuie sumele transferate, corespunzatoare creditelor acordate/aprobate, in conformitate cu prevederile contractelor de credit incheiate intre aceasta si beneficiari.

**3.**AE intocmeste si transmite catre OI cereri de plata pentru rambursarea, din Contributia elvetiana, a sumelor transferate si platite de catre Banca, impreuna cu documentele justificative si rapoartele aferente.

**4.**OI efectueaza verificarea tehnica si financiara a cererilor de plata, le aproba si le trimite la Autoritatea de Plata (AP)/Ministerul Fondurilor Europene, care verifica conformitatea si legalitatea acestora, certifica sumele solicitate si intocmeste cereri de rambursare pe care le transmite catre SECO.

**5.**SECO analizeaza cererile de rambursare, aproba suma de rambursat pe care o transfera catre AP.

**6.**AP ramburseaza catre AE sumele aprobate si transferate de catre SECO, in conformitate cu prevederile Ordonantei de urgenta a Guvernului nr. 62/2011 privind stabilirea cadrului financiar general pentru utilizarea contributiei financiare elvetiene nerambursabile acordate Romaniei prin intermediul Programului de cooperare elvetiano-roman vizand reducerea disparitatilor economice si sociale in cadrul Uniunii Europene extinse, precum si a contributiei nationale aferente acestei asistente, aprobata prin Legea nr. 2/2012, cu modificarile si completarile ulterioare, si ale Ordinului viceprim-ministrului, ministrul finantelor publice, nr 1.302/2012 pentru aprobarea Normelor metodologice de aplicare a prevederilor Ordonantei de urgenta a Guvernului nr. 62/2011 privind stabilirea cadrului financiar general pentru utilizarea contributiei financiare elvetiene nerambursabile acordate Romaniei prin intermediul Programului de cooperare elvetiano-roman vizand reducerea disparitatilor economice si sociale in cadrul Uniunii Europene extinse, precum si a contributiei nationale aferente acestei asistente.

**SECTIUNEA a 2-a Finantarea prin Fondul Programului (FP)**

**Art. 24. -**

**(1)** In conformitate cu prevederile PFP, pe

perioada de implementare a Programului se va crea si finanta un Fond al Programului (FP), avand un scop final de sustenabilitate

**(2)** Scopul initial al FP este de (pre) finantare a Programului

**(3)** Scopul final, de sustenabilitate, al FP este de finantare a unor programe similare de sprijinire a IMM-urilor, dupa incheierea Programului

**(4)** FP se va constitui printr-un cont bancar denumit *„cont de tranzit”* deschis de catre Banca in numele DIMMMAT. Contul de tranzit va fi utilizat pentru operatiunile curente de (pre) finantare a Programului pentru creditele aprobate/acordate si, de asemenea, pentru evidenta FP

**(5)** FP se va considera a fi constituit de la data la care Banca deschide contul *„de tranzit”* in numele DIMMMAT

**(6)** In vederea realizarii scopului de sustenabilitate FP se va reconstitui din creditele returnate reprezentand 70% din creditele rambursate (exceptand dobanda si comisioanele achitate de IMM) de catre beneficiari, incepand cu prima rata a primului credit rambursat si pana la plata ultimului credit, pe toata perioada de implementare a Programului

**(7)** FP va fi gestionat de catre Banca in conformitate cu prevederile CC dintre AE si Banca

**(8)** Conform CC dintre Banca si AE, in cazul nerambursarii totale sau partiale a creditelor acordate, orice suma recuperata se va distribui *„pro rata”* intre Banca (30%) si FP (70%) pe fiecare credit individual

**(9)** Dupa rambursarea creditelor de catre beneficiari, Banca va pune Fondul la dispozitia institutiei nominalizate de partile semnatare ale Acordului-cadru dintre Guvernul Romaniei si Consiliul Federal Elvetian.

**SECTIUNEA a 3-a Finantarea publicitatii Programului**

**Art. 25. -**

**(1)** AE acceseaza si utilizeaza suma din bugetul Programului care este alocata pentru asigurarea publicitatii Programului in mass-media, pe toata durata acestuia

**(2)** Banca isi stabileste si utilizeaza o suma din propriul buget pentru asigurarea publicitatii Programului in mass-media, pe toata durata acestuia.

**SECTIUNEA a 4-a Finantarea auditului Programului**

**Art. 26. -** AE asigura prefinantarea sumei din bugetul Programului care este alocata pentru asigurarea auditului Programului, pe toata durata acestuia.

**CAPITOLUL VIII Accesarea Programului de catre IMM-uri**

**Art. 27. -**

**(1)** Inscrierea in Program a IMM-urilor solicitante de credit se face direct la sediul Bancii sau la sucursala/filiala teritoriala a acesteia, dupa caz

**(2)** In vederea acordarii creditului de investitii, solicitantul completeaza si depune un formular, care este semnat si stampilat de catre reprezentantul sau legal. Formularul este insotit de intreaga documentatie ceruta de institutia de credit partenera, in conformitate cu normele interne de creditare.

**Art. 28. -**

**(1)** In ordinea primirii formularelor de inscriere si in limita bugetului alocat Programului, Banca analizeaza IMM-urile solicitante si le selectioneaza pe cele beneficiare, conform normelor si procedurilor interne de creditare, precum si a conditiilor de eligibilitate mentionate in cap. IV

**(2)** La solicitarea Beneficiarului, Banca apeleaza la FNGCIMM pentru emiterea garantiilor necesare acordarii creditului in cadrul Programului

**(3)** Ca urmare a analizarii dosarului de credit, FNGCIMM acorda sau nu garantiile solicitate de Banca in conformitate cu normele proprii de garantare

**(4)** Beneficiarul este obligat sa acopere, din resurse proprii, necesarul de garantare cerut de Banca.

**Art. 29. -**

**(1)** In situatia in care IMM-ul solicitant indeplineste cerintele, Banca aproba acordarea creditului si notifica Beneficiarul

**(2)** In conformitate cu cerintele Programului si cu CC, Banca poarta raspunderea integrala in privinta acordarii creditului, a urmaririi rambursarii imprumutului, precum si a supravegherii utilizarii corecte a imprumutului de catre Beneficiar, pentru achizitionarea de active fixe corporale (terenuri, cladiri, echipamente, IT etc.) si necorporale (patente, marci inregistrate etc.), in conformitate cu conditiile Programului.

**Art. 30. -**

**(1)** Beneficiarul deschide un cont curent la indicatia Bancii, in vederea derularii operatiunilor de incasari si plati

**(2)** Beneficiarul poate utiliza imprumutul, cu obligatia contractuala de a face numai plata cheltuielilor prevazute in planul de investitii pentru achizitionarea de active fixe corporale (terenuri, cladiri, echipamente, IT etc.) si necorporale (patente, marci inregistrate etc.), in conformitate cu conditiile Programului

**(3)** Beneficiarul ramburseaza creditul conform conditiilor din contractul semnat cu Banca

**(4)** In cazul in care beneficiarul nu isi indeplineste obligatiile de plata care ii revin in baza contractului de creditare, Banca poate solicita executarea garantiei emise de FNGCIMM si/sau celelalte entitati de garantare

**(5)** Pe parcursul derularii creditului, Banca are obligatia de a controla, prin vizite de verificare, realizarea efectiva a investitiilor preconizate de Beneficiar prin planul de investitii

**(6)** AE are obligatia de a afisa, pe platformele sale on-line www.aippimm.ro si www.imm.gov.ro, lista IMM-urilor beneficiare de credite pe toata perioada de implementare a Programului.

**Art. 31. -** In cadrul acestui Program, Bancii ii este strict interzisa refinantarea unor credite deja acordate de Banca din surse proprii (in special cele care sunt subgarantate sau sunt depreciate) sau de a accepta preluarea lor prin reesalonare sau restructurare.

**CAPITOLUL IX Publicitatea Programului**

**Art. 32. -**

**(1)** In scopul atragerii in Program a IMM-urilor interesate, AE si Banca desfasoara, in mod obligatoriu, activitati care sa asigure o publicitate corespunzatoare a Programului in mass-media din Romania

**(2)** In scopul informarii publicului, AE creeaza si utilizeaza o platforma on-line dedicata Programului.

**Art. 33. -**

**(1)** In scopul promovarii Programului, AE organizeaza si desfasoara cate un eveniment public in Romania, atat la lansarea, cat si la incheierea Programului

**(2)** Conform Ghidului de informare si promovare al PCER, AE, Banca si beneficiarii IMM sunt obligati sa foloseasca instrumentarul si recomandarile referitoare la respectarea normelor de asigurare a identitatii vizuale a Programului pe durata derularii acestuia.

**CAPITOLUL X Monitorizare si control**

**Art. 34. -**

**(1)** Monitorizarea si controlul implementarii intregului Program la nivel general se efectueaza de catre AE, in conformitate cu regulile ajutorului de minimis

**(2)** Banca monitorizeaza si controleaza derularea creditelor acordate.

**Art. 35. -** Pentru monitorizarea si controlul riscului, activitatea de management al riscului se va efectua in conformitate cu prevederile PFP.

**CAPITOLUL XI Auditul Programului**

**Art. 36. -**

**(1)** Auditul Programului este o activitate externalizata, realizata de catre un auditor certificat, care este selectionat de catre AE conform legislatiei in vigoare si cerintelor partii elvetiene

**(2)** Auditorul va efectua auditul in conformitate cu legislatia in vigoare si cu Standardul international de audit

**(3)** Activitatea de audit presupune auditul financiar al cererilor de plata si al rapoartelor aferente, examinarea in detaliu a managementului Programului, a procedurilor, bugetului si cheltuielilor efectuate, precum si inregistrarea in evidentele contabile ale DIMMMAT

**(4)** Auditorul va verifica utilizarea corecta a fondurilor, va face o analiza a sistemului de contabilitate si control intern si va face recomandari privind imbunatatirea managementului financiar si va raporta orice frauda existenta sau presupusa, precum si neregulile constatate

**(5)** Rezultatele auditului Programului sunt prezentate AE sub forma unui raport de audit intocmit de auditor

**(6)** In plus, departamentul cu rol de autoritate de audit, din cadrul Ministerului Finantelor Publice, va efectua misiuni de audit cu ocazia carora va verifica utilizarea corecta a fondurilor, va face recomandari pentru imbunatatirea sistemelor de control si va raporta orice frauda sau neregula presupusa sau existenta.

**CAPITOLUL XII Prevederi referitoare la raportarea si monitorizarea**

ajutoarelor de minimis

**Art. 37. -** Furnizorul ajutorului de stat/de minimis este DIMMMAT/AE din bugetul propriu alocat si acordat prin Banca fiecarui Beneficiar.

**Art. 38. -** Banca se va asigura ca Beneficiarul finantarii va da o declaratie privind ajutoarele de stat si ajutoarele de minimis, in conformitate cu prevederile Regulamentului (CE) nr. 1.998/2006, de care a beneficiat pe parcursul precedentilor 2 ani fiscali si al anului in curs, astfel incat sa corespunda si cu prevederile cap. IV privind conditiile de eligibilitate ale Beneficiarului.

**Art. 39. -** Schema de ajutor de minimis din cadrul Programului, prezentata conform celor prevazute in PFP aprobat de SECO, va fi publicata integral pe site-ul Furnizorului de ajutor de stat - DIMMMAT/AE la adresele www.aippimm.ro si www.imm.gov.ro.

**Art. 40. -**

**(1)** Raportarea si monitorizarea ajutoarelor acordate in baza prezentei scheme se fac in conformitate cu legislatia comunitara si cu prevederile Regulamentului privind procedurile de monitorizare a ajutoarelor de stat, pus in aplicare prin Ordinul presedintelui Consiliului Concurentei nr. 175/2007

**(2)** Furnizorul de ajutor de stat pastreaza evidenta detaliata a ajutoarelor acordate in baza prezentei scheme pe o durata de 10 ani de la data la care ultima alocare specifica a fost acordata in baza prezentei scheme. Aceasta evidenta trebuie sa contina toate informatiile necesare pentru a demonstra respectarea conditiilor impuse de legislatia comunitara in domeniul ajutorului de stat

**(3)** Furnizorul de ajutor de stat are obligatia de a supraveghea permanent ajutoarele acordate, aflate in derulare, si de a dispune masurile care se impun in cazul incalcarii conditiilor impuse prin prezenta schema sau prin legislatia nationala sau europeana aplicabila la momentul respectiv

**(4)** Furnizorul de ajutor de stat are obligatia de a transmite Consiliului Concurentei, in formatul si in termenul prevazute de Regulamentul privind procedurile de monitorizare a ajutoarelor de stat, pus in aplicare prin Ordinul presedintelui Consiliului Concurentei nr. 175/2007, toate datele si informatiile necesare pentru monitorizarea ajutoarelor de stat la nivel national

**(5)** In cazul in care exista indoieli serioase cu privire la datele transmise de catre Furnizorul de ajutor de stat, Consiliul Concurentei poate sa solicite date si informatii suplimentare si, dupa caz, sa faca verificari la fata locului

**(6)** Furnizorul de ajutor de stat va transmite spre informare Consiliului Concurentei prezenta schema in termen de 15 zile de la data adoptarii acesteia, conform art. 6 din Ordonanta de urgenta a Guvernului nr. 117/2006 privind procedurile nationale in domeniul ajutorului de stat, aprobata cu modificari si completari prin Legea nr. 137/2007.

**Art. 41. -**

**(1)** DIMMMAT/AE va realiza si mentine o evidenta a ajutoarelor acordate in baza Programului, pe baza rapoartelor transmise de Banca, astfel incat sa fie posibila identificarea valorii, momentului acordarii, modalitatii de acordare, provenientei finantarii, duratei si metodei de calcul al ajutoarelor acordate. Aceasta evidenta va fi pastrata la DIMMMAT timp de 10 ani de la data ultimei alocari in cadrul Programului

**(2)** Pentru realizarea acestei evidente, Banca va transmite catre AE toate datele solicitate de aceasta, in conformitate cu prevederile CC

**(3)** Beneficiarii de credite in cadrul Programului se obliga sa tina o evidenta specifica a finantarii prin creditele acordate, considerate a proveni din ajutoare financiare primite, conform unei scheme de minimis si/sau a altor ajutoare de stat. Acestia sunt obligati sa arhiveze evidenta specifica si sa o pastreze o perioada de 10 ani.

**CAPITOLUL XIII Confidentialitate**

**Art. 42. -**

**(1)** Documentele justificative depuse de catre solicitanti in cadrul Programului sunt confidentiale, AE avand obligatia de a nu dezvalui informatii mentionate in acestea catre terte persoane, cu exceptia cazului in care informatiile sunt furnizate organelor abilitate ale statului in exercitarea atributiilor ce le revin

**(2)** AE este autorizata sa publice, in cadrul activitatii de promovare a Programului, in orice forma si mediu, incluzand internetul, informatiile referitoare la numele Beneficiarului, suma si/sau scopul creditului acordat, asezarea geografica a proiectului (localitatea si judetul).

**CAPITOLUL XIV Dispozitii finale**

**Art. 43. -** Anexa la procedura de implementare face parte integranta din prezenta hotarare.

**Note de subsol**

*1 Ajutor ilegal inseamna un ajutor de stat nou, pus in aplicare cu incalcarea conditiilor prevazute la articolul 93 alineatul (3) din tratat; in conformitate cu art. 93 alin. (3) din Tratat, orice planuri de acordare a unui nou ajutor trebuie notificate Comisiei si puse in aplicare nu mai dupa autorizarea lor de catre Comisie; intrucat, pentru a asigura respectarea articolului 93 din tratat, in special a obligatiei de notificare si a clauzei suspensive prevazute la articolul 93 alineatul (3), Comisia trebuie sa examineze toate cazurile de ajutor ilegal.*